油麻地好多小店唔係有人介紹其實根本唔知原來有咁多餐廳，而且好多價廉物美而呢間修哥幾乎係我最愛既油麻地飯堂！聽人講係藝人李修賢開既，當然我一次都未見過佢啦主打係食麻辣魚，但一個人午餐當然冇可能食咁大茶飯啦！又係我最愛既蕃茄系列！其實修哥既賣點係魚湯，但加上蕃茄係份外香甜！佢蕃茄味唔算突出，應該係魚湯再後加蕃茄落去煮。滑溜米線加上粒粒豬肉碎同好多菜（應該係黃牙白或者娃娃菜）吸晒的湯，健康又美味！份量都幾多，細食少少既女士可能食唔晒架！店內冷氣好勁，如果怕凍記得同服務員講聲先！